༡༩༨༡ལོར་སྐྱེས་པའི་སུན་ཉིང་ནི་པེ་ཅིང་ཕྱི་སྐད་སློབ་ཆེན་ནས་མཐར་ཕྱིན་པ་དང་མཐོ་རིམ་ལོ་ཙཱ་བ་གཞན་ཕལ་མོ་ཆེ་དང་མཚུངས་པར་ཁོ་པ་རྒྱལ་ཡོངས་དབྱིན་ཡིག་གཏམ་བཤད་འགྲན་བསྡུར་ཐོག་གི་ཨང་དང་པོ་ཐོབ་མཁན་དེ་རེད།སྐབས་དེར་འགྲན་ཞུགས་སློབ་མའི་འགོ་ཁྲིད་མཁན་དགེ་རྒན་ཝང་ཡེན་ཡིན་པའི་ཆ་ནས་ཁོ་མོས་སུན་ཉིང་ལ་བག་ཆགས་ཟབ་མོ་ཡོད་ཚུལ་བརྗོད་པ་དང་རྗེས་སུ་ཁོས་རྒྱལ་ཁབ་འགོ་ཁྲིད་པའི་ལོ་ཙཱའི་བརྙན་ཐུང་འགའ་ལ་བལྟས་རྗེས་ཁོ་པར་གདེང་འཇོག་མཐོན་པོ་བྱས་ཡོད།ཁོ་པ་དངོས་གནས་ཕུལ་དུ་བྱུང་བ་ཞིག་ཡིན་ཞིང་ལོ་ཙཱ་བྱས་པ་གནད་དུ་ཁེལ་བ་ཡོང་འདུགཟེར།ཁོ་པའི་མཐོ་འབྲིང་དགེ་རྒན་གྱིས་ཀྱང་སྨྱན་ལམ་དུ་འགྲེལ་བརྗོད་བྱས་པ་ལྟར་ན།སུན་ཉིང་རྒྱ་ཡིག་དང་དབྱིན་ཡིག་གཉིས་ཀར་ནང་བྱན་ཆུད་པ་ཞིག་ཡིན་པ་དང་རྩོམ་རྩལ་ཀྱང་ཚད་མཐོན་པོར་སླེབས་ཡོད་ཟེར།ཁོ་པ་ལོ༡༧ཡིན་སྐབས་དགེ་རྒན་ལ་གཞོགས་འདེགས་བྱས་ནས་དབྱིན་ཡིག་བསླབ་གཞིར་ཞུ་དག་བྱེད་མྱོང་བ་དང་ཀྲུང་ཨོའོ་དབྱིན་གསུམ་གྱི་གཏམ་བཤད་འགྲན་བསྡུར་ནང་དམིགས་བསལ་བྱ་དགའ་ཐེངས་གཉིས་ལ་རེག་ཡོད་ཟེར།